På 800-tallet ble klosteret plyndret og brent ned til grunnen av norrøne vikinger, men ble oppbygd i en enda større skala av Vilhelm Langsverd, hertug av Normandie (død 942). I 1040 begynte utbyggingen av klosteret, ofte beskrevet som den første betydelige romanske byggingen i nordlige Frankrike. Arbeidet ble ledet av Robert Champart, som også under den engelsk konge Edvard Bekjenneren, ble biskop av London, deretter erkebiskop av Canterbury for en kort tid. Robert Champarts rolle på begge sider av Den engelske kanal er et vitnemål om den normanniske innflytelsen i England før erobringen. Kong Edvard var via sin normanniske mor, barnebarn av hertug Rikard av Normandie og han ble selv oppfostret i Normandie.